În vederea informării corecte a opiniei publice, referitor la situația persoanelor condamnate care beneficiază de prevederile Legii nr. 169/2017, Administrația Națională a Penitenciarelor transmite:"În perioada 19.10 – 26.11.2017, din unitățile subordonate Administrației Naționale a Penitenciarelor au fost puse în libertate 732 persoane, ca urmare a expirării duratei pedepsei în termen, prin acordarea beneficiilor compensatorii prevăzute de Legea nr. 169/2017. De asemenea, a fost admisă, de către instanțele de judecată competente, liberarea condiționată pentru 1575 persoane.", potrivit comunicatului oficial.